**การพัฒนาและยกระดับภาษาอังกฤษแก่กำลังคนด้านอาชีวะและแรงงานไทย**

ต่อจากนี้ไป ขอเชิญรับฟังไทยคู่ฟ้าครับ

พลเอก ประยุทธ์ จันทร์โอชา นายกรัฐมนตรี มีนโยบายการพัฒนาและยกระดับภาษาอังกฤษแก่กำลังคนด้านอาชีวะและแรงงานไทยเพื่อรองรับประชาคมอาเซียน โดยกลุ่มนักเรียนนักศึกษาจะพัฒนาหลักสูตร English Program และ Mini English Program ในสถานศึกษา 147 แห่ง เพื่อใช้ประโยชน์ในการปฏิบัติงานจริง สามารถสื่อสาร รับฟังคำสั่ง และถ่ายทอดได้ กลุ่มครู จะพัฒนาผู้สอนภาษาอังกฤษให้มีความเป็นเลิศ และพัฒนาผู้สอนวิชาชีพให้สามารถสื่อสารและถ่ายทอดเป็นภาษาอังกฤษได้ กลุ่มผู้บริหาร จะอบรมหลักสูตรภาษาอังกฤษเร่งรัดพิเศษ โดยให้ลงทะเบียนเรียนผ่านสมาร์ทโฟน กลุ่มแรงงานในสถานประกอบการ จะนำร่องพัฒนาทักษะการสื่อสารภาษาอังกฤษโดยเฉพาะผู้ที่กำลังจะเข้าสู่ตำแหน่งหัวหน้างาน ทั้งนี้ รัฐบาลมุ่งหวังว่าการพัฒนาดังกล่าวจะช่วยยกระดับความรู้ความสามารถ เสริมสร้างรายได้ ให้แก่บุคลากรทุกกลุ่มเป้าหมาย และเพิ่มขีดความสามารถด้านกำลังคนของประเทศตามนโยบายรัฐบาล

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี